Source: http://www.epi.sk/priklad-z-praxe/povinnost-auditu-za-rok-2015.htm
Timestamp: 2018-05-20 12:18:57+00:00
Document Index: 12422101

Matched Legal Cases: ['§ 19', '§ 58', '§ 19', '§ 2', '§ 2', '§ 19']

Povinnosť auditu je definovaná v § 19 zákona č. 431/2002 Z. z. o účtovníctve v znení neskorších predpisov. V danom prípade je daňovník obchodnou spoločnosťou (s. r. o.), ktorá povinne vytvára základné imanie podľa § 58 ods. 2 Obchodného zákonníka. Preto sa na uvedenú situáciu aplikuje § 19 ods. 1 písm. a) zákona o účtovníctve.
Riadnu individuálnu účtovnú závierku a mimoriadnu individuálnu účtovnú závierku musí mať overenú audítorom účtovná jednotka, ktorá je obchodnou spoločnosťou, ak povinne vytvára základné imanie (t. j. a. s., s. r. o.), a družstvom, ak ku dňu, ku ktorému sa zostavuje účtovná závierka (za rok 2015) a za bezprostredne predchádzajúce účtovné obdobie (r. 2014) sú splnené aspoň dve z týchto podmienok:
2. čistý obrat presiahol 2 000 000 eur (definícia čistého obratu sa menila s účinnosťou od 1. 1. 2015, bližšie § 2 ods. 15 zákona o účtovníctve),
3. priemerný prepočítaný počet zamestnancov v jednom účtovnom období presiahol 30.
Vždy sa teda sledujú dva po sebe nasledujúce roky.
V danom prípade platí, že ak účtovná jednotka za rok 2014 a aj za rok 2015 splní dve z vyššie uvedených veľkostných kritérií, má v roku 2015 povinnosť auditu. Toto ustanovenie zákona je pomerne nevýhodné, pretože ak účtovná jednotka uvedené nepostrehne skôr, ale až na konci druhého účtovného obdobia zistí, že má povinnosť auditu, spôsobuje to problémy. Nemôže sa totiž dostatočne pripraviť na audit a musí fungovať pod časovým sklzom vďaka týmto „nepredvídaným" skutočnostiam. Lehota, do ktorej má byť overenie audítorom vykonané, je stanovená do konca účtovného obdobia nasledujúceho po účtovnom období, za ktoré sa účtovná závierka zostavuje (t. j. do konca roka 2016).
§ 2 ods. 15 zákona o účtovníctve
Audítorské služby – audit, preverenie, iné uisťovacie a súvisiace služby
4. Pripravované zmeny v zákone o účtovníctve v roku 2016
Komentár k § 19 zákona 431/2002 Z. z.
Rezerva na audit a daňové výdavky roka 2015